CELEX: 62008TN0357
Language: ro
Date: 2008-09-01 00:00:00
Title: Cauza T-357/08: Acțiune introdusă la 1 septembrie 2008 — L'Oréal SA/OAPI — Allergan (BOTOCYL)

25.10.2008   
            
            
               RO
            
            
               Jurnalul Oficial al Uniunii Europene
            
            
               C 272/44
            
         Acțiune introdusă la 1 septembrie 2008 — L'Oréal SA/OAPI — Allergan (BOTOCYL)
   (Cauza T-357/08)
   (2008/C 272/87)
   Limba în care a fost formulată acțiunea: engleza
   Părțile
   
      Reclamantă: L'Oréal SA (Clichy, Franța) (reprezentanți: A. von Mühlendahl și J. Pagenberg, lawyers)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Allergan, Inc. (Irvine, Statele Unite)
   Concluziile reclamantei
   
               —
            
            
               Anularea Deciziei Camerei întâi de recurs a Oficiului pentru Armonizare în cadrul Pieței Interne (mărci, desene și modele industriale) din 5 iunie 2008 în cauza R 865/2007-1;
            
         
               —
            
            
               anularea recursului formulat de cealaltă parte în procedura care s-a aflat pe rolul camerei de recurs împotriva Deciziei diviziei de anulare a OAPI din 4 aprilie 2007 în cauza 1120 C;
            
         
               —
            
            
               obligarea OAPI la plata cheltuielilor de judecată, inclusiv a cheltuielilor efectuate de reclamantă în fața camerei de recurs; și
            
         
               —
            
            
               obligarea celeilalte părți în procedura care s-a aflat pe rolul camerei de recurs la plata cheltuielilor de judecată, inclusiv, în cazul în care i s-ar admite intervenția în prezenta cauză, a cheltuielilor efectuate de reclamantă în fața camerei de recurs.
            
         Motivele și principalele argumente
   
      Marca comunitară înregistrată care a făcut obiectul unei cereri de declarare a nulității: marca verbală „BOTOCYL” pentru bunuri din clasa 3 — înregistrarea comunitară nr. 2 782 282
   
      Titularul mărcii comunitare: reclamanta
   
      Partea care solicită declararea nulității mărcii comunitare: cealaltă parte în procedura care s-a aflat pe rolul camerei de recurs
   
      Dreptul asupra mărcii al părții care solicită declararea nulității: înregistrarea comunitară nr. 2 015 832 a mărcii figurative „BOTOX” pentru bunuri din clasa 5, înregistrarea comunitară nr. 2 575 371 a mărcii figurative „BOTOX” pentru bunuri din clasa 5, înregistrarea comunitară nr. 1 923 986 a mărcii figurative „BOTOX” pentru bunuri din clasele 5 și 16, înregistrarea comunitară nr. 1 999 481 a mărcii verbale „BOTOX” pentru bunuri din clasa 5, diverse înregistrări ale mărcii „BOTOX” în statele membre ale Comunităților Europene
   
      Decizia diviziei de anulare: respinge cererea de declarare a nulității
   
      Decizia camerei de recurs: anulează decizia diviziei de anulare
   
      Motivele invocate: încălcarea articolului 8 alineatul (5) din Regulamentul nr. 40/94 al Consiliului întrucât nu există dovada că mărcile anterioare erau de notorietate la momentul respectiv, mărcile în conflict nu sunt suficient de asemănătoare, nu există dovada că folosirea mărcii comunitare înregistrate care face obiectul cererii de declarare a nulității ar aduce atingere caracterului distinctiv sau renumelui mărcilor anterioare și nu există dovada că reclamanta a acționat fără motiv întemeiat când a adoptat marca comunitară înregistrată care face obiectul cererii de declarare a nulității; încălcarea articolului 73 din Regulamentul nr. 40/94 al Consiliului întrucât decizia atacată nu a fost motivată.